Tänases Uudis+-is saate osa  ajakirjanduslikust eksperimendist, mille käigus tegi ERR Kesk-Eesti korrespondent Olev Kenk 160-kilomeetrise tiiru peale Järvamaa seitsmele Vabadussõjas langenutele pühendatud ausambale. Mida ta seal nägi ja kuulis ning millises korras on Vabadussõja sambad, sellest kell 13.30. Veel teeme juttu Hermann Simmile (pildil) mõistetud karistusest.    Muusik Jaak Ahelik tuleb kell 16.15 stuudiosse rääkima homme toimuvast  luuletaja Ott Arderi mälestuspäevast ja ansambel UltimaThule sünnipäevast. Välisteemadest on vaatluse all täna Europarlamendis algav esimene Põhjamõõte ja Arktika parlamentaarne foorum,  usutleme Trivimi Vellistet, kes ise ka foorumil kõne peab.  Anu Kaupmees annab ülevaate sellest, kuidas pärast uudist kroonprintsess Victoria (pildil) abiellumise kohta on Rootsi elu peatunud.